b'\n_START_ARTICLE_\nIzraelis Eurovizijoje\n_START_SECTION_\nPergal\xc4\x97s\n_START_PARAGRAPH_\nIki \xc5\xa1iol Izraelis konkurs\xc4\x85 laim\xc4\x97jo tris kartus. Izhar Cohen & the Alphabeta laim\xc4\x97jo Pary\xc5\xbeiuje organizuojam\xc4\x85 1978\xc2\xa0m. konkurs\xc4\x85 su daina \xe2\x80\x9eA-Ba-Ni-Bi\xe2\x80\x9c. Kitais metais jau Jeruzal\xc4\x97je vykusiame konkurse Izraelis v\xc4\x97l laim\xc4\x97jo, \xc5\xa1\xc4\xaf kart\xc4\x85 su daina \xe2\x80\x9eHallelujah\xe2\x80\x9c, kuri\xc4\x85 atliko Gali Atari & Milk and Honey. Kiek ne\xc4\xafprastai, Izraelis 1980 metais nereng\xc4\x97 konkurso. Tre\xc4\x8di\xc4\x85 kart\xc4\x85 laim\xc4\x97jo 1998 metais, kai Dana International atliko dain\xc4\x85 \xe2\x80\x9eDiva\xe2\x80\x9c. _NEWLINE_2018m. Nugal\xc4\x97tojas tapo Izraelio atstov\xc4\x97 Netta Barzilai su daina \xe2\x80\x9eToy\xe2\x80\x9c, surinkusia 529 ta\xc5\xa1kus.\n_START_SECTION_\nKiti pasirodymai\n_START_PARAGRAPH_\nIzraelio pirmieji pasirinkimai buvo renkami Izraelio transliavimo tarnybos. Pirmasis atlik\xc4\x97jas, pasirinktas atstovauti \xc5\xa1aliai, buvo Ilanit, kuris 1973 metais u\xc5\xbe\xc4\x97m\xc4\x97 4 viet\xc4\x85. Nuo 1981 met\xc5\xb3 atstovas Eurovizijoje yra renkamas per Kdam Eurovision atrank\xc4\x85, i\xc5\xa1skyrus 1990, 1998, 1999, 2000, 2002\xe2\x80\x932004, 2006, 2007 ir 2010\xc2\xa0m., kai atstovus konkursui rinko Izraelio transliavimo tarnyba._NEWLINE_1980\xc2\xa0m. Hebraj\xc5\xb3 dain\xc5\xb3 ir Choro festivalio nugal\xc4\x97tojais tapo grup\xc4\x97 The Brothers & the Sisters su daina \xe2\x80\x9ePizmon Chozer\xe2\x80\x9c, ta\xc4\x8diau nugal\xc4\x97tojai nedalyvavo konkurse. Po pergal\xc4\x97s 1978 ir 1979\xc2\xa0m. Eurovizijoje, IBA finansi\xc5\xa1kai negal\xc4\x97jo antr\xc4\x85 kart\xc4\x85 i\xc5\xa1 eil\xc4\x97s organizuoti renginio._NEWLINE_Izraelio dalyvavimas per pastaruosius trejus metus nebuvo s\xc4\x97kmingas, 1998\xc2\xa0m. Eurovizijos nugal\xc4\x97toja Dana International, Izabo ir Moran Mazor nepateko \xc4\xaf Eurovizijos final\xc4\x85.'